Geir Johnsen

Geir Johnsen (født 25. april 1970) er en norsk samisk politiker, som representerer Arbeiderpartiet. Han var valgt inn på Sametinget for perioden 2009-13, der han var medlem i oppvekst-, omsorgs- og utdanningskomiteen. I tillegg var han medlem av valgkomiteen. 

Han har bakgrunn som bl.a. fisker, sjåfør og selvstendig næringsdrivende, og er utdannet anleggsmaskinfører med tilleggsutdanning grunnkurs handel og kontor og bachelorgrad innen bygg og anlegg. 

Han er leder for Lavangen Arbeiderparti, Arbeiderpartiets samepolitisk forum og Samepolitisk utvalg i Lavangen kommune. Han er også medlem av Arbeiderpartiets samepolitiske råd, og sitter i styret for Troms Arbeiderparti og Nordland Arbeiderparti. 

Han er gift og har tre barn. 

 Eksterne lenker 
 Sametinget.no - Johnsen, Geir

Kategori:Norske sametingspolitikere fra Ap
Kategori:Ap-politikere i Troms
Kategori:Lokalpolitikere i Lavangen
Kategori:Fødsler i 1970